શેરબજારમાં ફેબ્રુઆરી 2016 પછીનો સપ્ટેમ્બર 2018 સૌથી ખરાબ મહિનો રહ્યો છે. સપ્ટેમ્બરમાં સેન્સેક્સમાં 2,418 પોઇન્ટનો ઘટાડો નોંધાયો હતો જે ટકાવારીમાં 6.26 ટકાનો ઘટાડો સૂચવે છે. નિફ્ટીમાં પણ 747 પોઇન્ટનો કડાકો બોલાયો છે. જ્યારે વિતેલા સપ્તાહ દરમિયાન સેન્સેક્સ 614 પોઇન્ટ અને નિફ્ટી 213 પોઇન્ટ ઘટ્યા હતા. આમ બેન્ચમાર્ક સતત ચોથા સપ્તાહમાં સાપ્તાહિક ધોરણે ઘટીને બંધ રહ્યા હતા. રોકાણકારોની મૂડી મહિનામાં રૂ.15.42 લાખ કરોડ ઘટીને રૂ.144.86 કરોડની સપાટીએ ગબડી હતી.